Athugið : Þessar síður fjalla um alþingiskosningarnar 27. apríl 2013 . Atkvæðagreiðsla utan kjörfundar Atkvæðagreiðsla utan kjörfundar Atkvæðagreiðslu utan kjörfundar skal hefja svo fljótt sem kostur er eftir að kjördagur hefur verið auglýstur , þó ekki fyrr en átta vikum fyrir kjördag . Kjósanda sem ekki getur sótt kjörfund á kjördegi , er heimilt að greiða atkvæði utan kjörfundar . Atkvæðagreiðsla utan kjörfundar vegna alþingiskosninganna 27. apríl 2013 getur því hafist laugardaginn 2. mars 2013 . Sýslumenn auglýsa hvar og hvenær atkvæðagreiðsla getur farið fram á þann hátt á hverjum stað sem venja er þar að birta opinberar auglýsingar . Sjúkrahúsum , dvalarheimilum aldraðra , stofnunum fyrir fatlað fólk og fangelsum . Kjósanda , sem er til meðferðar á sjúkrahúsi eða vistmaður þar , eða er heimilsmaður á dvalarheimili aldraðra eða stofnun fyrir fatlað fólk , er heimilt að greiða atkvæði á stofnuninni eða dvalarheimili aldraðra . Kjósanda , sem ekki getur sótt kjörfund á kjördegi vegna sjúkdóms , fötlunar eða barnsburðar , er heimilt að greiða atkvæði í heimahúsi nema hann eigi kost á að greiða atkvæði á stofnun , sbr. framangreint . Ósk um að greiða atkvæði í heimahúsi skal vera skrifleg og studd vottorði lögráða manns um hagi kjósandans . Slík atkvæðagreiðsla má þó ekki fara fram fyrr en í fyrsta lagi þremur vikum fyrir kjördag , laugardaginn 6. apríl 2012 , en ósk um atkvæðagreiðslu í heimahúsi verður að bera fram við hlutaðeigandi kjörstjóra eigi síðar en fjórum dögum fyrir kjördag , þriðjudaginn 23. apríl 2013 , kl. 16 . Sýslumenn annast afgreiðslu kjörgagna til skipstjóra . Skipstjóri , sem veitir viðtöku utankjörfundargögnum , skal undirrita og afhenda hlutaðeigandi sýslumanni drengskaparyfirlýsingu um að kosning í skipi hans muni fara fram samkvæmt fyrirmælum laga um kosningar til Alþingis . Kjörgögnin skal varðveita á öruggum stað . Kosning fer fram í einrúmi og þar ritar kjósandi eða stimplar á kjörseðilinn bókstaf þess lista sem hann vill kjósa . Á kjörseðli við atkvæðagreiðslu utan kjörfundar eru hvorki heiti stjórnmálasamtaka né nöfn frambjóðenda . Vilji kjósandi breyta röð frambjóðenda á listanum sem hann kýs ritar hann nöfn frambjóðenda og tölusetur þau , 1 fyrir framan það nafn sem hann vill hafa efst , töluna 2 fyrir framn það nafn sem hann vil hafa annað í röðinni , o.s.frv . Vilji kjósandi hafna frambjóðanda á lista sem hann kýs skal rita nafn hans og strika svo yfir það . Að því búnu leggur kjósandi seðilinn í kjörseðilsumslagið og límir það aftur . Ef kjörstjóri eða fulltrúi sem kjósandi valdi sjálfur veitir honum aðstoð skal þess getið á fylgibréfinu og ástæður tilgreindar . Kjörstjóri er bundinn þagnarheiti um að segja ekki frá því sem honum og kjósanda fer á milli við atkvæðagreiðsluna . Sama gildir um fulltrúa kjósanda og í því skyni staðfestir hann heit sitt áður en atkvæði er greitt með undirritun á sérstakt eyðublað , sem kjörstjóri heldur eftir . Fulltrúa kjósanda er óheimilt að gerast fulltrúi annars kjósanda við sömu kosningu . Kjósandi verður sjálfur að óska eftir aðstoð við atkvæðagreiðsluna . Leggi kjósandi fram vottorð réttindagæslumanns , þar sem staðfest er að hann hafi valið sjálfur tiltekinn nafngreindan fulltrúa sér til aðstoðar við atkvæðagreiðsluna skal það tilgreint á fylgibréfinu . Réttindagæslumaður starfar samkvæmt lögum um réttindagæslu fyrir fatlað fólk . Þess skal getið á fylgibréfinu ef kjörstjóri eða fulltrúi sem kjósandi valdi sjálfur veitir honum aðstoð og skulu ástæður tilgreindar . Þetta á við ef kjósandi getur ekki áritað kjörseðilinn vegna sjónleysis eða þess að hann getur ekki notað höndina . Þetta á einnig við ef kjósandi getur þar að auki ekki tjáð vilja sinn með skýrum hætti fyrir kjörstjóra . Hann hefur þá meðferðis vottorð réttindagæslumanns . Skal það tilgreint á fylgibréfinu . Sá sem aðstoðar undirritar þagnarheit um að segja ekki frá því sem honum og kjósanda fer á milli við atkvæðagreiðsluna . Aðeins er heimilt að vera fulltrúi eins kjósanda við sömu kosningu . Nægjanlegt er að koma bréfi með utankjörfundaratkvæði í einhverja kjördeild þess kjördæmis þar sem kjósandi er á kjörskrá . Utankjörfundaratkvæði skal vera komið í hendur kjörstjórnar fyrir lok kjörfundar á kjördag svo að hægt sé að taka það til greina við kosninguna . Sending atkvæða sem greidd eru utan kjörfundar erlendis Kjósendur á erlendri grundu bera sjálfir ábyrgð á því að koma atkvæðum sínum til skila á Íslandi . Hægt er að senda utankjörfundaratkvæði með pósti eða koma því á einhvern annan hátt í hendur hlutaðeigandi kjörstjórnar , en það verður að berast fyrir lok kjörfundar á kjördag svo hægt sé að taka það til greina við kosninguna . Nægjanlegt er að koma bréfi með utankjörfundaratkvæði í einhverja kjördeild þess kjördæmis þar sem kjósandi er á kjörskrá .